Държавен вестник, бр. 97, 2012 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  97
обществени поръчки (НВМОП). С тях е определена 
последователността на действията във връзка с 
възлагането на обществени поръчки, сроковете и 
отговорностите на длъжностните лица.
– Правила за деловодната дейност
– Процедура за достъп до обществена инфор­
мация
– Харта на клиента.
Комисията е въвела компютризирани системи 
за управление на различни процеси, като счето­
водна система, правно-информационни системи, 
деловодна система „Архимед“ за регистрация, 
проследяване и архивиране на документооборота 
и други. Системите се поддържат редовно и се 
актуализират периодично. 
ДКЕВР поддържа интернет страница, която се 
актуализира постоянно. Предвид обществената и 
социална значимост на дейността на Комисията, 
препоръчва се да се направят някои подобрения в 
този източник на информация. Интернет страницата 
не е достатъчно ориентирана към потребителите, 
не е добре структурирана и намирането на инфор­
мация е трудно. Липсва информация за админи­
стративната структура и за функциите и дейността 
на административните звена на Комисията. Тази 
информация потребителите могат да намерят (ако 
са достатъчно правно грамотни) в устройствен 
правилник на ДКЕВР в секция „Нормативни до­
кументи“, който обаче е в неактуален вариант от 
2008 г. Препоръчително е осигуряване на повече 
възможности за електронна комуникация с потреби­
телите. Например Комисията е разработила анкетен 
лист за обратна връзка от потребителите, който 
обаче нито може да бъде попълнен електронно, 
нито е посочен електронен адрес, на който може да 
се изпрати попълненият анкетен лист. В приетата 
Харта на клиента също не е посочен нито един 
електронен адрес за кореспонденция с ДКЕВР. 
Добре би било също на интернет страницата да 
се публикуват данни за показателите за качество 
на В и К услугите. Съгласно разпоредбите на 
ЗРВКУ Комисията следва да публикува на интернет 
страницата си изготвените ежегодни доклади за 
извършената от нея дейност, както и за състояни­
ето на В и К отрасъла, вкл. сравнителен анализ 
на дейността на В и К операторите по основните 
параметри на бизнес плановете, цените на В и К 
услугите, определените от комисията показатели и 
тяхното изпълнение. Тези доклади не са публику­
вани на интернет страницата. Тези слабости сочат 
недостатъчен капацитет или недостатъчно добра 
вътрешна организация на информационните потоци 
между специализираната администрация и общата 
администрация, която има функции да поддържа и 
да актуализира страницата на комисията в интернет 
в техническо отношение. Тя отразява и недоста­
тъчна отвореност/прозрачност на информация от 
Комисията към външни потребители. 
Материално-техническа и информационна оси­
гуреност
Материално-техническата и информационната 
осигуреност на ДКЕВР е на много добро равнище.
Компютърната техника включва принтери, мо­
нитори, настолни и преносими компютри, UPS-и, 
сървъри, активно мрежово оборудване и др. През 
2009 г. е изградена преносна среда със 100 Mbps 
свързаност до рутер в сградата на ДКЕВР. Осигурен 
е достъп до интернет със скорост 10 Mbps за 
международен и 40 Mbps за български трафик при 
100 % гарантирана симетрична скорост. Извършено 
е въвеждане, настройка и поддържане на Blackberry 
услугата, която е интегрирана с корпоративната 
система за електронни съобщения. Инсталиран и 
конфигуриран е актуален софтуер за защитна стена 
на антивирусна система за повишаване ефектив­
ността и надеждността на антиспам и антивирус­
ната защита. Извършва се редовна поддръжка, 
профилактика и актуализиране на активното и 
пасивното оборудване, хардуерен и софтуерен 
„ъпгрейд“ на сървърните машини, персоналните 
компютри – операционни системи и приложения, 
регулярно архивиране на критични данни. 
Всеки служител разполага с персонален ком­
пютър, персонален мрежов акаунт и с електронна 
поща.
Комисията е въвела компютризирани системи 
за управление на различни процеси, като компю­
търна счетоводна система, правно-информационни 
системи, деловодна система „Архимед“ за регис­
трация, проследяване и архивиране на документо­
оборота и други. Системите се поддържат редовно 
и се актуализират периодично. 
Потребностите в областта на материално-техни­
ческото и информационното осигуряване се свърз­
ват с необходимост от специализиран софтуер, вкл. 
механизъм за регулаторна счетоводна отчетност. 
Взаимодействие и координация с други ин­
ституции
Основните взаимоотношения с МОСВ са 
свързани с планирането и провеждането на це­
новата политика в областта на водоснабдяването 
и канализацията и изпълнението на мерките за 
осигуряване на ценова политика, с подходящи 
стимули за потребителите за ефективно използ­
ване на водите с оглед постигане на целите за 
опазване на околната среда, както и определяне 
на прогнозни цени на услугите за водоснабдяване, 
отвеждане на отпадъчните води и пречистване 
на отпадъчните води, съобразени със социалния 
и икономическия ефект и ефекта за опазване на 
околната среда от възстановяване на разходите, 
както и с географските и климатичните условия 
в съответните райони. МОСВ съгласува с ДКЕВР 
лимитите за водопотребление при заявка за про­
мени в разрешителните за водоползване от страна 
на В и К оператори. Представители на ДКЕВР 
участват в съвместни работни групи. 
Основните взаимоотношения с МРРБ са свър­
зани с планирането и провеждането на инвестици­
онната политика в областта на водоснабдяването 
и канализацията и изпълнението на мерките 
за осигуряване на качество на В и К услугите. 
Представители на ДКЕВР участват в работни 
групи при обсъждане и разработване на генерал­
ните планове – регионални и на населени места.
При определяне на цените на В и К услугите 
ДКЕВР осъществява взаимодействие с предста­
вителните организации на социалните партньори 
синдикати и работодатели, с неправителствени и 
обществени организации. С общините Комисията